Turkiya parlamenti pokistonlik qochqinlarni repatriatsiya (asirlar, qochqinlar va ko‘chirilganlarni o‘z vataniga qaytarish) qilish bo‘yicha qonun loyihasini ma’qulladi. Bu haqda Reyter agentligi xabar tarqatgan. Pokistonlik qochqinlar Yevropa hududidan Turkiyaga kelishuv (Turkiyaning qochqinlar oqimini Yevropaga o‘tkazmasdan o‘z hududida olib qolishi bo‘yicha kelishuv) asosida qaytarilgan. 4 aprel kuni Turkiya Gretsiyadan yuborilgan qochqinlarning ilk guruhini qabul qilgandi. Bundan oldinroq, Turkiya prezidenti Rajab Toyib Erdo‘g‘an agar Yevropa kelishuv shartlarini bajarmasa, qochqinlarni qabul qilishdan bosh tortishi haqida ogohlantirgandi.